Vier sterf in gru-botsingFoto: Verskaf Kol. Moatshe Ngoepe, woordvoerder van die polisie, het gesê die ongeluk het Saterdag in Giyani in Limpopo plaasgevind. “Die motor en bus het reg van voor gebots en die motor het onder die bus beland. Die vier insittendes van die motor is op die toneel dood verklaar.” Ngoepe het gesê die presiese oorsaak van die ongeluk word ondersoek, maar ŉ voorlopige ondersoek het getoon dat een van die voertuie wat in die botsing betrokke was, op ŉ blindehoogte verbygesteek het. Volgens Ngoepe is minstens tien buspassasiers in die ongeluk beseer. “Die identiteit, geslag en ouderdomme van die oorledenes moet nog bepaal word.” Ngoepe het gesê die oorledenes is erg vermink in die ongeluk.